Išsivysčiusios šalys
  Besivystančios šalys (labiau pažengusios)
  Besivystančios šalys (mažiausiai pažengusios)TVF ir JTO klasifikacija
**Besivystanti šalis** – valstybė, kuri dėl savo ekonominio, socialinio ir politinio išsivystymo yra palyginti žemesnėje stadijoje negu išsivysčiusios šalys. Tokia valstybė šnekamojoje kasdienėje kalboje laikoma skurdžia. Priskyrimas priklauso nuo išsivystymo kriterijaus pasirinkimo. Besivystančių šalių grupei priskiriama apie 120 valstybių, kurios negali būti apibūdintos kaip išsivysčiusios arba pereinamosios ekonomikos šalys. Jose gyvena apie 80 % pasaulio gyventojų.

Sąvoka
------

Terminas „Besivystanti šalis" yra palyginti neutralus ir neturintis vertinančio atspalvio. Nepaisant daugybės bandymų, visuotinio ir vieningo apibrėžimo šiai sąvokai dar nėra.
Besivystančioms šalims padėti yra skirta ištisa veiklos sritis – vystomasis bendradarbiavimas.

Buityje ir net žiniasklaidoje yra paplitę tokie sąvokos sinonimai, kaip „trečiojo pasaulio šalys", „trečiasis pasaulis", „trečiosios šalys", „vargingiausios šalys" arba „skurstančios šalys" ir pan. Tokie terminai yra ginčytini ir bent jau specialistų netoleruojami. Jungtinių tautų organizacijos 1949 m. paskelbtoje programoje buvo terminas „neišsivysčiusios šalys", tačiau pastarųjų gyventojams jis pasirodė esąs įžeidžiantis ir todėl nei JTO, nei Pasaulio bankas tokių terminų nebenaudoja.

Sąvoka „Trečiasis pasaulis"
---------------------------

Neprisijungusiųjų valstybių judėjimo nariai (tamsiai mėlyna) ir stebėtojai (žydra)
Terminas „Trečiasis pasaulis" atsirado XX a. 6-ajame dešimtmetyje ir pradžioje turėjo ryškų politinį atspalvį. Anuomet šitaip buvo vadinamos šalys, kurios šaltojo karo metais neprisijungė nei prie Tarybų Sąjungos vadovaujamo komunistinio Rytų bloko, nei prie Vakarų valstybių su Jungtinių Amerikos Valstijų priešaky.
Pačios trečiojo pasaulio šalys priėmė šią sąvoką per „neprisijungusiųjų" šalių organizaciją, kuriai ilgą laiką vadovavo Jugoslavija, Indonezija ir Egiptas.

XX a. 9-ajame dešimtmetyje, besibaigiant įtampai tarp Rytų ir Vakarų, imta reikalauti atsisakyti šios sąvokos, o 1992 m. vokiečių politologas Ulrichas Menzelis išleido knygą „Trečiojo pasaulio pabaiga", kurioje paskelbė tezę, kad „antrasis pasaulis dingo, todėl nebegali būti ir trečiojo pasaulio". Oficialios institucijos ir specialistai nebenaudoja sąvokos „trečiasis pasaulis", tačiau iš kasdienės šnekamosios kalbos ji dar nėra išnykusi.

Besivystančioms šalims būdingi požymiai
---------------------------------------

Pasaulio valstybių priskyrimas besivystančioms šalims susilaukia kritikos, tačiau įvairūs autoriai įžvelgia besivystančioms šalims būdingų bendrų požymių: ekonominių, ekologinių, demografinių, gyventojų sveikatos rodiklių, sociokultūrinių ir politinių bendrumų.

### Ekonominiai požymiai

Žemiausių pajamų šalys (Pajamos 1 gyventojui – mažiau negu 745 JAV dolerių per metus), Šaltinis: Pasaulio bankas, 2001 m.
Daugeliui besivystančių šalių būdingas ribotas eksportuojamų prekių rinkinys (pvz. vien žemės ūkio produktai arba vien naudingos iškasenos) ir ūkio orientacija į pramoninių šalių poreikius. Tai dažnai paveldėta iš kolonijinės praeities.

Kiti ekonominiai požymiai:

* menkos pajamos, tenkančios vienam gyventojui;
* išskirtinai dideli pajamų ir turto pasiskirstymo tarp visuomenės sluoksnių kontrastai;
* neišsivystę taupymo ir investavimo įgūdžiai;
* pasyvus prekybos balansas;
* nedidelė eksportuojamų prekių įvairovė;
* didelės užsienio skolos;
* kapitalas išvežamas;
* stiprios regioninės disproporcijos tarp centro ir periferijos;
* didelis nedarbas;
* neišvystyta infrastruktūra.

### Ekologiniai požymiai

Neregistruota gyvenvietė šalia sąvartyno, Indonezija
Daugelyje besivystančių šalių pastebimos didelio masto ekologinės problemos. Jungtinių tautų organizacijos aplinkosauginė programa UNEP yra paskelbusi išvadą, kad besivystančiose šalyse nustatyta apie 90 % pasaulinio floros ir faunos rūšių nykimo atvejų, ten stebimos didžiausios dirvožemio erozijos ir sparčiausiai nyksta miškai. Kadangi natūralūs gamtos ištekliai ten yra vieni didžiausių turtų, ekologinės krizės ypatingai skaudžiai paliečia besivystančias šalis. Čia atsakomybė tenka ir išsivysčiusioms pramonės šalims, o aktualus pavyzdys – debatai dėl Kioto protokolo.

Atskiroms besivystančioms šalims būdingi ir šie požymiai:

* žala aplinkai, kurią padarė nekontroliuojama miestų plėtra,
* grėsmė biologinei įvairovei,
* atogrąžų miškų naikinimas,
* dėl nepakankamų aplinkosaugos standartų kenkiama gruntiniams vandenims,
* tankiausiai apgyvendintuose regionuose pavojingai užterštas oras.

### Demografiniai požymiai

Nigerio gyventojų piramidė (2005 m.) turi besivystančioms šalims būdingą formą: daug vaikų, trumpa gyvenimo trukmė
Besivystančioms šalims yra būdingas greitas ir dažniausiai nekontroliuojamas gyventojų skaičiaus augimas, o gyventojų struktūrai – spartus jaunėjimas. Vyresnių gyventojų mirštamumui įtakos turi dažnos pandemijos ir pirmiausia AIDS (pvz. Botsvanoje ŽIV virusų yra infekuoti apie 40 proc. suaugusiųjų gyventojų). Kiti demografiniai ypatumai:

* aukštas gimstamumo lygis;
* nors ir mažėjantis, bet vis dar aukštas kūdikių ir vaikų mirštamumas;
* spartus gyventojų skaičiaus augimas;
* trumpa vidutinė gyvenimo trukmė;
* aktyvi migracija per valstybės sieną;
* nekontroliuojama migracija šalies viduje.

### Politiniai požymiai

Politinius besivystančių šalių požymius daugeliu atveju sąlygojo ne tik politinio elito silpnumas ar politinių institucijų nepakankamas stabilumas, bet ir ribota valstybės įtaka šalies provincijose.
Kiti politiniai požymiai:

* autoritarinė valstybė (nedemokratinės struktūros, karinės diktatūros);
* žmogaus teisių pažeidimai;
* kariniai konfliktai su kaimyninėmis valstybėmis ir didelės išlaidos ginklavimuisi;
* visuomenė prastai vertina politines institucijas;
* menkas didžiausių pajamų apmokestinimas;
* politinis nestabilumas;
* pilietiniai karai arba jiems artima padėtis, atskirais atvejais privedanti iki visiško valstybingumo žlugimo.

Besivystančių šalių sąrašas
---------------------------

TVF sudarytas Besivystančių šalių sąrašas 2010 m.

* Afganistano vėliava Afganistanas
* Albanijos vėliava Albanija
* Alžyro vėliava Alžyras
* Angolos vėliava Angola
* Antigvos ir Barbudos vėliava Antigva ir Barbuda
* Argentinos vėliava Argentina
* Armėnijos vėliava Armėnija
* Azerbaidžano vėliava Azerbaidžanas
* Bahamų vėliava Bahamos
* Bahreino vėliava Bahreinas
* Bangladešo vėliava Bangladešas
* Barbadoso vėliava Barbadosas
* Baltarusijos vėliava Baltarusija
* Belizo vėliava Belizas
* Benino vėliava Beninas
* Butano vėliava Butanas
* Bolivijos vėliava Bolivija
* Botsvanos vėliava Botsvana
* Bosnijos ir Hercegovinos vėliava Bosnija ir Hercegovina
* Brazilijos vėliava Brazilija
* Bulgarijos vėliava Bulgarija
* Burkina Faso vėliava Burkina Fasas
* Birmos vėliava Birma
* Burundžio vėliava Burundis
* Kamerūno vėliava Kamerūnas
* Žaliojo Kyšulio vėliava Žaliasis Kyšulys
* Centrinės Afrikos Respublikos vėliava Centrinės Afrikos Respublika
* Čado vėliava Čadas
* Čilės vėliava Čilė
* Kinijos vėliava Kinija
* Kolumbijos vėliava Kolumbija
* Komorų vėliava Komorai
* Kongo Demokratinės Respublikos vėliava Kongo Demokratinė Respublika
* Kongo Respublikos vėliava Kongo Respublika
* Kosta Rikos vėliava Kosta Rika
* Dramblio Kaulo Kranto vėliava Dramblio Kaulo Krantas
* Kroatijos vėliava Kroatija
* Džibučio vėliava Džibutis
* Dominikos vėliava Dominika
* Dominikos Respublikos vėliava Dominikos Respublika
* Ekvadoro vėliava Ekvadoras
* Egipto vėliava Egiptas
* Salvadoro vėliava Salvadoras
* Pusiaujo Gvinėjos vėliava Pusiaujo Gvinėja
* Eritrėjos vėliava Eritrėja
* Estijos vėliava Estija
* Etiopijos vėliava Etiopija
* Fidžio vėliava Fidžis
* Gabono vėliava Gabonas
* Gambijos vėliava Gambija
* Gruzijos vėliava Gruzija
* Ganos vėliava Gana
* Grenados vėliava Grenada
* Gvatemalos vėliava Gvatemala
* Gvinėjos vėliava Gvinėja
* Bisau Gvinėjos vėliava Bisau Gvinėja
* Gajanos vėliava Gajana
* Haičio vėliava Haitis
* Hondūro vėliava Hondūras
* Vengrijos vėliava Vengrija
* Indonezijos vėliava Indonezija
* Indijos vėliava Indija
* Irano vėliava Iranas
* Irako vėliava Irakas
* Jamaikos vėliava Jamaika
* Jordanijos vėliava Jordanija
* Kazachstano vėliava Kazachstanas
* Kenijos vėliava Kenija
* Kiribačio vėliava Kiribatis
* Kuveito vėliava Kuveitas
* Kirgizijos vėliava Kirgizija
* Laoso vėliava Laosas
* Latvijos vėliava Latvija
* Libano vėliava Libanas
* Lesoto vėliava Lesotas
* Liberijos vėliava Liberija
* Libijos vėliava Libija
* Šiaurės Makedonijos vėliava Šiaurės Makedonija
* Madagaskaro vėliava Madagaskaras
* Malavio vėliava Malavis
* Malaizijos vėliava Malaizija
* Maldyvų vėliava Maldyvai
* Malio vėliava Malis
* Maršalo Salų vėliava Maršalo salos
* Mauritanijos vėliava Mauritanija
* Mauricijaus vėliava Mauricijus
* Meksikos vėliava Meksika
* Mikronezijos Federacinių Valstijų vėliava Mikronezijos Federacinės Valstijos
* Moldavijos vėliava Moldavija
* Mongolijos vėliava Mongolija
* Juodkalnijos vėliava Juodkalnija
* Maroko vėliava Marokas
* Mozambiko vėliava Mozambikas
* Namibijos vėliava Namibija
* Nauru vėliava Nauru
* Nepalo vėliava Nepalas
* Nikaragvos vėliava Nikaragva
* Nigerio vėliava Nigeris
* Nigerijos vėliava Nigerija
* Omano vėliava Omanas
* Pakistano vėliava Pakistanas
* Palau vėliava Palau
* Panamos vėliava Panama
* Papua Naujosios Gvinėjos vėliava Papua Naujoji Gvinėja
* Paragvajaus vėliava Paragvajus
* Peru vėliava Peru
* Filipinų vėliava Filipinai
* Lenkijos vėliava Lenkija
* Kataro vėliava Kataras
* Rumunijos vėliava Rumunija
* Rusijos vėliava Rusija
* Ruandos vėliava Ruanda
* Saudo Arabijos vėliava Saudo Arabija
* Samoa vėliava Samoa
* San Tomės ir Prinsipės vėliava San Tomė ir Prinsipė
* Senegalo vėliava Senegalas
* Serbijos vėliava Serbija
* Seišelių vėliava Seišeliai
* Siera Leonės vėliava Siera Leonė
* Saliamono Salų vėliava Saliamono Salos
* Pietų Afrikos Respublikos vėliava Pietų Afrikos Respublika
* Somalio vėliava Somalis
* Šri Lankos vėliava Šri Lanka
* Sent Kitso ir Nevio vėliava Sent Kitsas ir Nevis
* Sent Lusijos vėliava Sent Lusija
* Sent Vinsento ir Grenadinų vėliava Sent Vinsentas ir Grenadinai
* Sudano vėliava Sudanas
* Surinamo vėliava Surinamas
* Esvatinio vėliava Esvatinis
* Sirijos vėliava Sirija
* Tadžikijos vėliava Tadžikija
* Tanzanijos vėliava Tanzanija
* Tailando vėliava Tailandas
* Rytų Timoro vėliava Rytų Timoras
* Togo vėliava Togas
* Tongos vėliava Tonga
* Trinidado ir Tobago vėliava Trinidadas ir Tobagas
* Tuniso vėliava Tunisas
* Turkijos vėliava Turkija
* Turkmėnijos vėliava Turkmėnija
* Tuvalu vėliava Tuvalu
* Ugandos vėliava Uganda
* Ukrainos vėliava Ukraina
* Jungtinių Arabų Emyratų vėliava Jungtiniai Arabų Emyratai
* Urugvajaus vėliava Urugvajus
* Uzbekijos vėliava Uzbekija
* Vanuatu vėliava Vanuatu
* Venesuelos vėliava Venesuela
* Vietnamo vėliava Vietnamas
* Jemeno vėliava Jemenas
* Zambijos vėliava Zambija
* Zimbabvės vėliava Zimbabvė

### Besivystančios šalys nepaminėtos TVF

* Kubos vėliava Kuba
* Šiaurės Korėjos vėliava Šiaurės Korėja

### Pažengusių šalių sąrašas

* Honkongo vėliava Honkongas (po 1997 m.)
* Singapūro vėliava Singapūras (po 1997 m.)
* Pietų Korėjos vėliava Pietų Korėja (po 1997 m.)
* Taivano vėliava Taivanas (po 1997 m.)
* Kipro vėliava Kipras (po 2001 m.)
* Slovėnijos vėliava Slovėnija (po 2007 m.)
* Maltos vėliava Malta (po 2008 m.)
* Čekijos vėliava Čekija (po 2009 m.)
* Slovakijos vėliava Slovakija (po 2009 m.)

Susiję straipsniai
------------------

* Vystomasis bendradarbiavimas
* Besivystančios rinkos
* Išsivysčiusios rinkos

Literatūra
----------

* Nohlen, Dieter (Hrsg.): *Lexikon Dritte Welt: Länder, Organisationen, Theorien, Begriffe, Personen*, Reinbek bei Hamburg: Rowohlt 2002, ISBN 3-499-61468-5
* Nuscheler, Franz: *Lern- und Arbeitsbuch Entwicklungspolitik*, Dietz, Bonn 2004, ISBN 3-8012-0350-6
* Todaro, Michael P.: *Economic Development*, Essex 2006, 9. ed. Pearson Addison-Wesley, ISBN 0-321-31195-7

Nuorodos
--------

* UNICEF: „Dramatiškai auga vaikų skurdas"
* Lietuvių požiūris į besivystančias šalis
* Pavyzdys: savanoris iš Lietuvos veža paramą besivystančiai šaliai

Išnašos
-------

1. ↑  IMF Emerging and Developing Economies List. World Economic Outlook Database, April 2010.
2. 1 2 3  World Economic Outlook, International Monetary Fund, April 2009, second paragraph, lines 9–11.